Il-Ministru tal-Ġustizzja Owen Bonniċi mdawwar b'skoss ilpup Nazzjonalisti fosthom Ġorġ Hyzler li kien Ministru Nazzjonalist Imma kemm jitkaża tal-PN! Tkażaw għax Glenn Bedingfield qal il-fatti – li l-Imħallef Schembri Orland kienet ħarġet mal-PN darbtejn u ma telgħatx. Qal li din tant żewġ siġġijiet lill-PN wara li l-Kummissjoni Elettorali magħżula minn Lawrence Gonzi u l-PN għamlu żball, u biex iż-żball jiġi rranġat, l-Imħallef Schembri Orland tat żewġ siġġijiet lill-PN u ħolqot inġustizzja akbar għaliex in-numru ta' voti li ġab il-PL ma jirriflettix in-numru ta' siġġijiet li ngħataw. U ppretendew li l-PL ma jappellax meta biex issir il-ġustizzja magħhom saret inġustizzja akbar mal-PL. U x'ħarġu jgħidu dawk iċ-ċorma Nazzjonalisti ndannati tal-Kamra ta' l-Avukati li issa nqattgħatilhom iż-żejża u għandhom xeba' ħdura akbar kontra l-PL? Ħarġu jgħidu li Glenn Bedingfield ma' missux ikkritika l-imħallef. Issa rridu niftakru li pajjiżna huwa mdorri b'imħallfin korrotti. Min hu membru tal-Mażunerija, min ixaħħam u min għamilha mal-barunijiet tad-drogi. Jiġifieri l-opinjoni pubblika ta' dawn in-nies mhiex xi waħda posittiva favurihom; u għalhekk ħadd minnhom ma jista' jistenna li jkun 'il fuq mill-kritika. L-ewwel nies, imħallef huwa persuna pubblika u għalhekk dan ma jagħtieħx xi mmunita' għall-kritia u t-tieni nies, il-maġġor parti minnhom jew kienu attivi politikament jew għandhom jew kellhom xi rbit ma' xi karru politiku. Allura dawn jistennew li aħna ċ-ċittadini, awtomatikament naċċettaw li huma tant huma professjonali li kapaċi jieħdu deċiżjoni mingħajr ma jkunu nfluwenzati mit-twemmin politiku tagħhom? L-aktar jekk dawn ikunu gawdew ma' xi partit u jkunu obbligati lejh. L-imħallfin Maltin ħaqqhom biss rispett jekk id-deċiżjonijiet tagħhom ikunu ttieħdu b'rispett lejn il-liġi, mhux il-ħin kollu nitqallgħu għal ċerta sentenzi fejn persuna li kellha l-ħaxixa ngħatat 10 snin ħabs u ieħor li kważi qatel żewġ bniet b'karrozza u xebgħa jitkessaħ u jinqabad mill-pulizija, jibqa' jitħalla jiġġerra barra. La se jibqgħu jingħataw sentenzi moqżieża bħal dawn li juru li ftit li xejn għandek ċans tingħata ġustizzja fil-qrati Maltin qabel tixjieħ u tikkrolla, il-poplu mhux se jkollu fiduċja fil-qrati. Fil-każ ta' Ġorġ Hyzler u l-Kamra ta' l-Avukati nixtieq ngħidilhom li aħna m'aħniex tan-nejk u nafu kemm l-istqarrijiet tiegħu huma riżultat tal-ferneżija politika Nazzjonalista li għandu għax kieku xeba' joħroġ stqarrijiet kontra DCG li xebgħat tmiegħek il-qrati u tgħajjar l-Imħallfin. Ġorġ u l-klabb tan-Nazzjonalisti tiegħu għandhom anqas kredibilita' milli għandhom il-qrati Maltin.
The Untouchables